আজ ভারত ও পাকিস্তানকে নিয়ে রাষ্ট্রপুঞ্জের নিরাপত্তা পরিষদের বৈঠক

ওয়েবডেস্ক: পাকিস্তানের (Pakistan) একই অঙ্গে বহু রূপ। পহেলগাম জঙ্গি হামলার (Pahalgam Terror Attack) জেরে ভারত (India) ও পাকিস্তানের উত্তেজনা বেড়েছে। ভারত প্রত্যাঘাত করবার আশঙ্কায় কাঁপছে পাকিস্তান। কিন্তু, সীমান্তে চুক্তি ভঙ্গ করে গোলাগুলি চালাচ্ছে। পাকিস্তানের মন্ত্রী, কূটনৈতিকরা কেউ পরমাণু হামলা, কেউ সিন্ধু নদীতে জল বন্ধ হলে রক্ত বইয়ে দেওয়ার কথা বলছে। অথচ ভিতরে কাঁপুনি ধরেছে সেটা পরিষ্কার। রাষ্ট্রসঙ্ঘের দ্বারস্থ হয়েছে। আমেরিকা সহ বিভিন্ন দেশকে ইনিয়ে বিনিয়ে হস্তক্ষেপ করার আর্জি জানাচ্ছে। সোমবারই রাষ্ট্রপুঞ্জের নিরাপত্তা পরিষদ ভারত ও পাকিস্তানের সঙ্গে ওই উত্তেজনার বিষয়ে আলোচনা করবে। পাকিস্তান জরুরি ভিত্তিতে ওই বৈঠক করবার জন্য আর্জি জানিয়েছিল।

২২ এপ্রিল জম্মু ও কাশ্মীরের অনন্তনাগ জেলায় জঙ্গি হামলায় ২৬ জনের মৃত্যু হয়। পাকিস্তানের মদতে ওই হামলা হয়েছে। পুলওয়ামা কাণ্ডের পর এত বড় জঙ্গি হামলা হল দেশে। এই ঘটনায় দোষীদের কল্পনার বাইরে শাস্তি দেওয়া হবে বলে জানিয়ে দিয়েছেন প্রধানমন্ত্রী নরেন্দ্র মোদি। ইতিমধ্যে তিন বাহিনী সহ সংশ্লিষ্ট সবাইকে নিয়ে বৈঠক করেছেন প্রধানমন্ত্রী। গতিপ্রকৃতি দেখে মনে করা হচ্ছে যুদ্ধ লাগতে পারে। একটি রিপোর্ট অনুযায়ী, যুদ্ধ লাগলে চার দিনের বেশি চালানোর মতো সামরিক সরঞ্জাম নেই পাকিস্তানের। এই প্রেক্ষিতে এদিনই ইরানের প্রতিনিধি পাকিস্তানে আসছে। পাকিস্তান বিভিন্ন দেশের কাছে দরবার শুরু করেছে যেন যুদ্ধ না লাগে। অথচ মুখে আস্ফালন করতে ছাড়ছে না। একের পর এক পাক মন্ত্রী মুখেন মারিতং ভারত করছে। এদিকে গৃহযুদ্ধে দীর্ণ পাকিস্তানের বালোচ বিদ্রোহীরা এই যুদ্ধ পরিস্থিতির মধ্যে নতুন করে অতিসক্রিয় হয়ে উঠেছে। ফলে আরও বিপাকে পড়েছে পাকিস্তান।

আরও পড়ুন: প্রতিরক্ষা সচিবের সঙ্গে বৈঠক প্রধানমন্ত্রীর

দেখুন অন্য খবর: